Diari Oficial de la Generalitat Valenciana


Sumari del DOGV 5911, del 11-12-2008 (2008/13958)

Assumpte civil 000933/2006. Notificació de la sentència a Nacho, José y Antonio, SL.
------------------------------------------------------------------------------------

### Dades del document

Número de DOGV
:   5911

Data del DOGV
:   11-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13255


Data del document
:   22-09-2008

Organisme emissor
:   Jutjat de Primera Instància Número 1 de Catarroja

Tipus de document
:   Edicte

Descriptors 

:   * sistema judicial

Assumpte civil 000933/2006. Notificació de la sentència a Nacho, José y Antonio, SL. [2008/13053]  
Judici: judici verbal 000933/2006.  
Part demandant: Recreativos Ensanche, SL.  
Part demandada: Nacho, José y Antonio, SL.   
En el judici esmentat s'ha dictat la resolució que, literalment, és com es diu:  
«Sentència  
Catarroja, 18 de setembre de 2007   
Antonio M. Giménez Raurell, jutge substitut dels jutjats de València i província, actuant reglamentàriament en el Jutjat de Primera Instància i Instrucció número 1 del partit judicial de Catarroja, en judici oral i públic, ha vist estes actuacions de judici verbal, sobre la reclamació d'una quantitat (1.500 euros, més interessos i costes), amb el número que figura al marge, que se segueixen entre l'entitat Recreativos Ensanche, SL, com a demandant, que actua amb la representació processal de la procuradora María-Luisa Fos Fos (compareixent en l'acte del judici l'habilitat Carlos Merelo) i amb l'assistència del lletrat José Orea López, i com a demandada l'entitat Nacho, José y Antonio, SL, que no ha comparegut en les actuacions.  
Dispositiva  
Amb l'estimació de la demanda presentada per la procuradora senyora Fos Fos, en nom i representació de l'entitat Recreativos Ensanche, SL, declare la resolució del contracte de data 8 d'abril de 2005, subscrit per la demandant esmentada i l'entitat demandada, Nacho, José y Antonio, SL, així com de l'annex que s'hi adjunta de data 21 d'abril de 2005, i en conseqüència, condemne l'entitat Nacho, José y Antonio, SL, a pagar a la part actora esmentada la quantitat de mil cinc-cents euros (1.500 €), en concepte de reintegrament de la quantitat percebuda i aplicant els pactes contractuals, més els interessos legals des del moment de la interposició de la demanda i més els costos d'este procediment.  
Notifiqueu esta sentència en la forma legal a les parts, advertint-los que hi poden interposar un recurs d'apel·lació per a l'Audiència Provincial de València, que hauran de preparar per escrit davant d'este Jutjat en el termini de cinc dies des de la seua notificació, amb els requisits que disposa l'article 457 de la Llei d'Enjudiciament Civil.  
Esta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, mitjançant la provisió de 22 de setembre de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a terme la diligència de notificació de sentència.  
Catarroja, 22 de setembre de 2008.- La secretària judicial: Carmen Machí Pérez.